Ericu950/Stoicheia-meter-silver huggingface dataset:
οἱ Φιλιστιαῖοι ἐλθόντες ἐμαχήσαντο περὶ τοῦ φρέατος καὶ εἰς ἑαυτοὺς περιεποιήσαντο φρέαρ , ἀλλοτρίους καρπούμενοι πόνους .
τί οὖν ὁ Ἰσαάκ 0 ;
ἐκάλεσε τὸ ὄνομα τοῦ λάκκου Ἐχθρίαν .
Οὐχ ὁ λάκκος τὴν ἐχθρίαν εἰργάσατο , ἀλλ ἡ ὑπόθεσις ἡ περὶ αὐτοῦ ἐχθρίαν ἐποίησε .
καὶ διὰ τοῦτο φρέαρ ἐγένετο ἐχθρίας .
ἐποίησεν ἄλλο φρέαρ καὶ ἀφῃρέθη καὶ τοῦτο .
καὶ ἐκάλεσεν αὐτὸ φρέαρ Ἀδικίας , οὐχ ὅτι τὸ φρέαρ ἦν ἀδικίας , ἀλλ ἐπειδὴ ἡ ἀδικία περὶ τὸ φρέαρ ἔσχε τὴν ὕλην .
ὁμοίως καὶ οἱ ὑπηρέται τοῦ Ἰωὰβ καὶ τοῦ Ἀβεννὴρ περὶ τὴν κρήνην , ὡς ἴσασιν οἱ τὴν γραφὴν ἐπιστάμενοι , ἀλλήλους συγκροτούμενοι ἀλλήλοις ἐπεβούλευσαν καὶ ἐκλήθη ὁ τόπος Μερὶς τῶν ἐπιβούλων .
πάλιν ἐνταῦθα οὐχ ὁ τόπος τὴν ἐπιβουλὴν ἐγέννησεν , ἀλλ ἡ ὑπόθεσις ὄνομα τῷ τόπῳ δέδωκεν .
Οὕτως οὖν καὶ ἐπὶ τὸν Ἀδάμ 0 .
ἐπειδὴ ἐκ τῆς γενέσεως ἔμελλε λοιπὸν τὴν πεῖραν λαμβάνειν , ὅτι καλὸν τὸ ὑπακοῦσαι , κακὸν δὲ τὸ παρακοῦσαι , ἔλαβε τὸ δένδρον ἐκ τῆς ὑποθέσεως τὴν προσηγορίαν 0 .
γένοιτο δὲ ἡμᾶς ἀπὸ τοῦ ξύλου ἐκείνου φυγεῖν καὶ προσδραμεῖν τῷ ξύλῳ τῆς ζωῆς , τῷ φυτῷ τοῦ σταυροῦ , τῷ ἀνθήσαντι καρποὺς δικαιοσύνης , τῷ παρθενίαν βλαστήσαντι καὶ ἁγιωσύνην πηγάσαντι , καὶ καρποὺς διαφόρους ἀποτίσαντι , πολλοῖς καὶ διαφόροις κομῶντας τοῖς πλεονεκτήμασι , τῷ ἐν ταύτῃ τῇ πήξει τῇ αἰσθητῇ τοῦ ξύλου τὴν μεγίστην ἐκείνην καὶ ξένην σωτηρίαν , οὐχ ἣν ὁ σω τὴρ μυστικῶς ᾠκονόμησεν , ἀλλ ἣν ὁ λῃστὴς ἐκεῖνος προφανῶς ἀπεσύλησεν , ἡμῖν πρυτανεύσαντι .
ἐπειδὴ γὰρ ὁ Ἀδὰμ διὰ ξύλου ἐξωρίσθη τοῦ παραδείσου  Δίκαιος εἶ κύριε καὶ εὐθεῖς αἱ κρίσεις σου  ·
ὅτι διὰ μίαν ἁμαρτίαν ὁ Ἀδὰμ ἐξορίζεται καὶ διὰ μίαν πιστὴν ὁμολογίαν εἰσάγεται ὁ λῃστὴς εἰς τὸν παράδεισον , σταυροῦσαι μετὰ παρανόμων καὶ σώζεις παρανόμους .
λέγει πρὸς αὐτὸν ὁ λῃστής ·
κύριε , μνήσθητι μου , ὅταν ἔλθῃς ἐν τῇ βασιλείᾳ σου .
καὶ ὁ μὲν λῃστὴς οὗτος οὐκ ἐπαύσατο λῃστεύειν , ἕως μετὰ τῶν ἄλλων καὶ αὐτὴν τὴν βασιλείαν ἐσύλησεν .
ἀλλ ὁ ἕτερος λῃστὴς ὀνειδίζει τῷ κυρίῳ ·
Εἰ υἱὸς εἶ τοῦ θεοῦ , καὶ σεαυτὸν σῶσον καὶ ἡμᾶς .
τὰ ῥήματα τοῦ λῃστοῦ ἀδελφά εἰσιν τῶν Ἰουδαϊκῶν .
καὶ γὰρ ἐκεῖνοι ἔλεγον ·
Εἰ υἱὸς εἰ τοῦ θεοῦ , κατάβηθι ἀπὸ τοῦ σταυροῦ , καὶ πιστεύομέν σοι .
ὁρᾷς τὰ τέκνα τοῦ διαβόλου πῶς σύμφωνον ἔχει τὴν μάθησιν τῆς ἀσεβείας ;
σῶσόν φησι σαυτὸν καὶ ἡμᾶς .
τί οὖν ὁ μακάριος λῃστής 0 ;
συνηγορεῖ τῷ κυρίῳ καὶ λαμβάνει τάξιν κριτοῦ ὁ κατάκριτος καὶ ἄρχεται δικάζειν τῇ ἀληθείᾳ ·
Οὐδὲ φοβῇ σὺ τὸν θεόν , ὅτι ἐν τῷ αὐτῷ κρίματί ἐσμεν ·
καὶ ἡμεῖς μὲν δικαίως 0 ·
ἄξια γὰρ ὧν ἐπράξαμεν , ἀπολαμβάνομεν ·
οὗτος δὲ τί ἐποίησεν ;
Εἰπέ μοι , ὦ λῃστά , ἐπὶ Πιλάτου διὰ τί μὴ συντόμως ὡμολόγησας ;
διὰ τί μετὰ μυρίας βασάνους τότε οὐκ εἶπας ἃ ἐποίησας ;
ἄλλο ἦν ἄνθρωπος δικαστής ·
ἄλλο θεὸς δικαστής 0 .
ἐκείνῳ ἐπειρώμην κρύπτειν τῷ μὴ εἰδότι τὰ ἐγκάρδια ·
τούτῳ οὐ κρύπτω ἐμβατεύοντι ταῖς καρδίαις .
διὰ τί οὐχ ὡμολόγησας ἐπὶ Πιλάτου συντόμως ;
ὅτι ἐκεῖ τῇ ὁμολογίᾳ εἵπετο ἡ τιμωρία 0 ·
ἐνταῦθα δὲ τῇ ὁμολογίᾳ ἕπεται ἡ σωτηρία ·
λέγε γὰρ σὺ τὰς ἀνομίας σου πρῶτος , ἵνα δικαιωθῇς .
ἦν οὖν ἰδεῖν τὸν σωτῆρα ἐν μέσῳ τῶν λῃστῶν ζυγὸν δικαιοσύνης .
ἦν οὖν ἰδεῖν ταλαντεύοντα πίστιν καὶ ἀπιστίαν καὶ δικαιοσύνην καὶ ἀδικίαν .
Εἵλκυσε μέσον τὸ τῆς δικαιοσύνης κριτήριον ·
καὶ ὁ μὲν τῇ ἀπιστίᾳ ἐμβαρυνόμενος καθείλκετο ·
ὁ δὲ τῇ πίστει μετεωριζόμενος ἀνήγετο .
ἡμεῖς δή φησιν ἄξια ὧν ἐποιήσαμεν ἀπολαμβάνομεν ·
οὗτος δὲ τί ; 0 .
καὶ νῦν βλέπω φησὶν ἀδικίαν καὶ ξένην ·
δίκαιον μετὰ ἀδίκων σταυρούμενον καὶ τὴν εὐνομίαν μετὰ τῆς παρανομίας κολαζομένην 0 .
ἡμεῖς μὲν ἄξια ὧν ἐποιήσαμεν ἀπολαμβάνομεν ·
ἡμεῖς ἐποιήσαμεν φόνους καὶ ζῶντας ἐνεκρώσαμεν , οὗτος νεκροὺς ἐζωοποίησε καὶ θανάτου βίαν παρέλυσεν .
ἡμεῖς ἀλλότρια ἐσυλήσαμεν ·
οὗτος καὶ τὰ ἴδια διδόναι παρακελεύεται .
ἡμεῖς τοὺς οὐδὲν ἀδικήσαντας ἀπεκτεί ναμεν ·
οὗτος καὶ τοὺς ἐχθροὺς ἀγαπᾶν ἐδίδαξεν .
ἄδικος ἡ κρίσις 0 .
Εἶτα ἔργα τούτου κολάσεως ἄξια , τὰ ἡμέτερα ἀφέσεως ἄξια 0 ;
κρίνατε τὴν ἀλήθειαν .
ἡ κακία φευγέτω ·
ἡ δικαιοσύνη τιμάσθω .
ἀλλ ἐγενετο μὲν ταῦτα πονηρίᾳ Ἰουδαϊκῇ ·
ἐπληροῦτο δὲ μυσταγωγία προφητικὴ διαρρήδην περὶ τοῦ σωτῆρος φάσκουσα ·
καὶ μετὰ ἀνόμων ἐλογίσθη ὁ δίκαιος .
ἀλλ ὁ μὲν μακάριος λῃστὴς οὕτως ἐφιλοσόφει ·
οὕτω τοὺς παρόντας ἐπαίδευε , δι ὧν τὸν ἕτερον ὠνείδιζεν .
ὡς δὲ εἶδε νεκρὰν τῶν παρόντων τὴν ἀκοήν , στρέφεται λοιπὸν ἐπὶ τὸν εἰδότα τὰ ἐγκάρδια καί φησι πρὸς τὸν κύριον ·
κύριε , μνήσθητι μου ἐν τῇ βασιλείᾳ σου .
σταυρούμενον βλέπεις καὶ κύριον ὁμολογεῖς ;
καταδίκου σχῆμα ὁρᾷς καὶ βασιλέως ἀξίαν κηρύττεις ;
καὶ τί θαυμάζομεν , ἀδελφοί , εἰ Εἰ γὰρ ἔγνωσαν , οὐκ ἂν τὸν κύριον τῆς δόξης ἐσταύρωσαν ;
τοῦτο κηρύττει ὁ Παῦλος μετὰ τοσαύτην μυσταγωγίαν , μετὰ τὰ θαύματα , μετὰ τὰ σημεῖα , μετὰ μυρίας ἐνεργείας , μετὰ τὴν ἀνάστασιν , μετὰ τὴν ἀνάληψιν .
ὁ δὲ λῃστὴς ἀκμαζούσης τῆς φαινομένης ὕβρεως σταυροῦ πεπηγμένου 0 .
κύριον καλεῖ τὸν ἐσταυρωμένον καί φησι πρὸς αὐτόν ·
κύριε , μνήσθητί μου , ὅταν ἔλθῃς ἐν τῇ βασιλείᾳ σου .
τί ἐποίησας ἄξιον μνήμης ;
τί δὲ οὐκ ἐποίησας ἄξιον τιμωρίας ;
οὐκ ἐφόνευσας ;
οὐκ ἔκλεψας ;
οὐκ ἐλῄστευσας ;
μυρίοις κακοῖς ἐμπεφυρμένος ἀξιοῖς μνησθῆναί σου τῆς ἀδικίας τὴν πηγὴν τῆς δικαιοσύνης 0 ;
ναί , Κύριε , δίκαιος εἶ καὶ εὐθεῖς αἱ κρίσεις σου .
ἀντίδος μοι κατὰ τὴν δικαιοσύνην σου 0 .
ἐγὼ εἶδόν σου τὴν φαινομένην ὕβριν καὶ τὸν σταυρὸν καὶ τὸ ὄνειδος τῶν παρανόμων ·
καὶ οὐ βλέπω τὴν φαινομένην ὕβριν , ἀλλὰ τὴν κρυπτομένην βασιλείαν .
ἐγὼ ἃ ὁρῶ παρορῶ ·
σὺ οὐ παρορᾷς μου τὰ φαινόμενα πταίσματα καὶ ἀποδέχῃ τὴν πίστιν τῆς διανοίας ;
μνήσθητί μου , κύριε .
ὢ τῆς δικαίας κρίσεως 0 .
μνήσθητί μου ἐν τῇ βασιλείᾳ σου .
Οὐκ ἔστι δίκαιον , κύριε , τὸν μὲν διάβολον ἕνα τῶν μαθητῶν ποιῆσαι προδότην ·
ἀπὸ δὲ τῶν μαθητῶν τοῦ διαβόλου σε μὴ μεταβαλεῖν εἰς εὐαγγελιστήν 0 .
τὸν μαθητὴν τῆς ἀληθείας ἥρπασεν ἡ ἀδικία ·
τὸν μαθητὴν τῆς ἀδικίας οὐ μεταβαλεῖ ἡ ἀλήθεια ;
ὅτι σὺ εἶ , δέσποτα , ὁ μεταβάλλων τὸ σκότος εἰς φῶς καὶ τὰ σκολιὰ εἰς εὐθεῖαν , μετάβαλε καὶ τὸν λῃστὴν εἰς εὐαγγελιστήν ·
νίκησον ἀγαθότητι τὴν πονηρίαν ·
σβέσον τῇ δικαιοσύνῃ τὴν ἀδικίαν ·
καὶ δὸς δόξαν τῇ σῇ φιλανθρωπίᾳ ·
ᾗ πρέπει δόξα καὶ ἡ προσκύνησις εἰς τοὺς αἰῶνας τῶν αἰώνων 0 .
φέρε πάλιν τῶν εὐαγγελικῶν ὑμῖν ἀπαρξώμεθα ναμάτων ·
φέρε μεθ ὑμῶν τὸ διειδὲς καὶ καθαρὸν ἀρυσώμεθα ῥεῖθρον πειθόμενοι τῷ προφήτῃ τῷ λεγοντι ·
ἀντλήσατε ὕδωρ μετ εὐφροσύνης ἐκ τῶν πηγῶν τοῦ σωτηρίου .
πολλαὶ μὲν αἱ πηγαί 0 ·
ἓν δὲ τὸ σωτήριον 0 ·
μία ἐστὶ πάντων τῶν ἀγαθῶν ἡ πηγὴ ὁ κύριος ἡμῶν Ἰησοῦς Χριστός , ὁ πᾶσαν γνῶσιν καὶ πᾶσαν σοφίαν ἀνομβρίσας .
καὶ θαυμάζω πῶς ξενίζονται οἱ Ἰουδαῖοι ὅτι γράμματα οἶδε μὴ μεμαθηκώς .
τοῦτο γὰρ ἡμῖν ἀρτίως ὑπανέγνωσται ὅτι σὺ σωτῆρος τὴν ἔνθεον προφέροντος διδασκαλίαν , ἐθαύμαζον οἱ Ἰουδαῖοι .
πῶς οὗτός φησιν οἶδε γράμματα μὴ μεμαθηκώς ;
γράμματα ζητοῦσι παρὰ τῆς πηγῆς τοῦ λόγου , μᾶλλον δὲ παρὰ τῷ θεῷ λόγῳ ·
γράμματα ἀπαιτοῦσι παρὰ τοῦ Χριστοῦ , ὃς ἐπήγαγε νόμον , ὃς προσήνεγκε προφητείαν ·
παρ οὗ πᾶσα γνῶσις καὶ λόγος καὶ νόμος καὶ βούλημα καὶ σκέψις 0 ·
πᾶσα γὰρ σοφία παρὰ κυρίου 0 .
γράμματα ζητοῦσι παρὰ τοῦ λογου , παρ οὗ πάντες προφῆται ἤντλησαν καὶ πάντες οἱ θεολόγοι ἐν ταῖς δεξαμεναῖς τῆς ἰδίας ψυχῆς ἐδέξαντο .
τοῦτον ἐδέξατο Μωϋσῆς ·
ἐκ ταύτης τῆς πηγῆς ἤντλησαν οἱ προφῆται ·
ἐκ ταύτης τῆς πηγῆς πάντες οἱ ἀπόστολοι ἔλαβον .
καὶ μαρτυρεῖ Ἰωάννης λέγων ὅτι Ἐκ τοῦ πληρώματος αὐτοῦ πάντες ἐλάβομεν .
ἀπαιτεῖς γράμματα παρὰ θεοῦ , ὡς τῶν γραμμάτων τὸν λόγον ποιησάντων ἢ τοῦ λόγου τὴν τῶν γραμμάτων τέχνην ἐφευρηκότος ;
μὴ τὰ γράμματα τὸν λόγον ἐποίησεν ;
ὁ λόγος τῶν γραμμάτων τὴν φύσιν εὗρε ·
καὶ ὥσπερ οὐχ αἱ τέχναι τὰς ὕλας ἐγέννησαν , ἀλλ αἱ ὕλαι ταῖς τέχναις ἀφορμὰς ἐχαρίσαντο , οὕτως οὐ τὰ γράμματα τὸν λόγον ἐποίησεν , ἀλλ ὁ λόγος τῶν γραμμάτων τὴν ἐπιστήμην εὗρεν .
Οὐ πρῶτα τὰ γράμματα καὶ δεύτερος ὁ λόγος , ἀλλὰ πρῶτος ὁ λόγος καὶ ταῦτα ἀπ ἐκείνου 0 1 .
προηγεῖται πάντα τὰ παρὰ τοῦ θεοῦ καὶ τότε ἕπεται τὰ τῆς ἐπιστήμης .
Οὐ τὰ βλεπόμενα ὀφθαλμὸς ἐποίησεν , ἀλλ ὀφθαλμὸς τῶν ὁρωμένων τὴν φύσιν διέκρινεν .
Οὐχ αἱ τέχναι τὰς χεῖρας ἔδωκαν , ἀλλ αἱ χεῖρες τὰς τέχνας ἐποιήσαντο .
Οὐχ ὁ δρόμος πόδας εἰργάσατο , ἀλλ οἱ ποδες τοῦ δρόμου τὴν φύσιν ἔδειξαν .
Οὕτως οὐ γράμματα λόγον ἔδειξεν , ἀλλ ὁ λόγος τῶν γραμμάτων τὴν ἐπιστήμην ἐφεῦρε .
διὰ τί οὖν ζητεῖς τὰ δεύτερα παρὰ τῆς πηγῆς τῶν πρώτων ;
ὅτι Γράμματα οἶδε μὴ μεμαθηκώς 0 .
Οὐ θαυμάζεις ὅτι νεκροὺς ἐγείρει καὶ ἐπλήττῃ τὸ εἰδέναι γράμματα μὴ μεμαθηκότα ἐνδεχόμενον τῇ φύσει .
Οἱ γὰρ πρῶτοι τὰ γράμματα εὑρόντες , οὐ παρ ἑτέρου μαθόντες εὗρον καὶ οἱ εὑρεταὶ τῶν γραμμάτων ἄνθρωποι ἦσαν .
τὸ δὲ νεκροὺς ἐγεῖραι ὑπερβαίνει φύσιν ἀνθρώπων .
τὰ μεγάλα παρορᾷς καὶ περὶ τὰ μικρὰ ἀκριβολογῇ ;
πηγὴ τοίνυν πάσης σοφίας καὶ πάσης γνώσεως ὁ Χριστός 0 .
Οὐδὲν αὐτὸν λανθάνει .
πάντων γάρ ἐστιν εὑρετής , λέγω , οὐχ ὡς ἄλλου ποιήσαντος καὶ τούτου ἐπινοήσαντος ·
ἀλλ ὅτι αὐτὸς καὶ ποιητὴς τῆς σοφίας καὶ εὑρετὴς τῶν ἐπὶ τῆς σοφίας θεωρουμένων 0 .
Οὐδὲν αὐτὸν τῶν παρελθόντων , οὐδὲν αὐτὸν τῶν παρόντων , οὐδὲν τῶν μελλόντων λανθάνει 0 ·
πηγὴ γάρ ἐστι τῶν ἁπάντων .
Εἰ τοίνυν , φησὶν ὁ αἱρετικός  ἀνακύπτει γὰρ ἐν τῷ σίτῳ ζιζάνια  , εἰ τοίνυν πηγὴ τῆς σοφίας ἐστὶ καὶ τῆς γνώσεως , πῶς περὶ τῆς ἡμέρας ἐκείνης , τουτέστι , τῆς συντελείας , ἐν ᾗ ἀνάστασις τῶν νεκρῶν καὶ ἡ ἐπιδημία τοῦ σωτῆρος , λέγει ὅτι οὐδεὶς οἶδεν , οὔ τε οἱ ἄγγελοι , οὔ τε ὁ υἱός , εἰ μὴ ὁ πατήρ 0 .
πῶς τοίνυν πηγὴ σοφίας εἰ ἀγνοεῖ τὸ μέλλον 0 ;
ἐγὼ δέ σε ἠβουλόμην μὴ κακοτέχνως στρέφειν τὸν λόγον , μη δὲ περιστροφὰς λόγων εἰλεῖσθαι , ἀλλὰ τὴν εὐθύτητα τῶν δογμάτων φέρεσθαι .
διὰ τί λέγεις ;
Εἰ πηγὴ τῆς σοφίας καὶ θησαυρός ἐστι , πῶς ἀγνοεῖ ;
Οἶδα ὅτι βαθὺ τὸ ῥῆμα , πλὴν εἰς τὰ σύντομα ἥξομεν 0 .
δεῖ καταστοχάζεσθαι οὐ τῆς δυνάμεως τοῦ λόγου , ἀλλὰ τῆς δυνάμεως τῶν ἀκουόντων .
φησὶ γὰρ ὁ ἀπόστολος περὶ τοῦ Χριστοῦ ·
ὁδηγούμεθα εἰς ἐπίγνωσιν μυστηρίων θεοῦ πατρὸς καὶ Χριστοῦ , ἐν ᾧ πάντες οἱ θησαυροὶ τῆς σοφίας καὶ τῆς γνώσεως ἀπόκρυφοι 0 .
Εἰ πάντα ἐν αὐτῷ , οὐδὲν αὐτὸν λανθάνει 0 .
τί οὖν φησι πρὸς τὴν ἀπόφασιν τοῦ σωτῆρος , ὅτι Οὐδεὶς οἶδεν , οὔ τε ὁ υἱὸς , εἰ μὴ ὁ πατήρ 0 .
ἐρωτάσθω ὁ αἱρετικός ·
τίς μείζων , ἢ ἡμέρα ἢ ὁ πατήρ 0 ;
ὁ γινώσκων τὸν πατέρα , οὐ γινώσκει τὴν ἡμέραν ;
Οὐδεὶς οἶδε τὸν πατέρα , εἰ μὴ ὁ υἱός 0 .
τὸν πατέρα οὖν εὗρε ·
τὴν πηγὴν τῆς γνώσεως οἶδε καὶ τὴν ἡμέραν οὐκ οἶδεν ;
ἀλλ ἐνδέχεται , φησίν , εἰδέναι μὲν τὸν πατέρα , ἀγνοεῖν δὲ τὰ ἐν τῷ πατρί .
Εἰ ἔστι τι ἐν πατρὶ λανθάνον τὸν υἱόν , ἔστι τι ἐν τῷ υἱῷ λανθάνον τὸν πατέρα .
Αὐτὸς ὅρον δέδωκεν ὁ πάντων δεσπότης ·
καθὼς γινώσκει με ὁ πατήρ , κ ἀγὼ γινώσκω τὸν πατέρα .
περὶ δὲ τῶν ἀνθρώπων ὅταν διαλέγηται , λέγει ·
γινώσκω τὰ ἐμὰ καὶ γινώσκομαι ὑπὸ τῶν ἐμῶν .
Οὐ γὰρ ἀνισότης γνώσεως 0 .
ὅπου ἄνισος φύσις , ἄνισος καὶ ἡ γνῶσις 0 1 .
γινώσκειν ἄνθρωπος δύναται θεόν , οὐ μὴν τὰ ἐν τῷ θεῷ ·
γινώσκομεν πάντες πατέρα , ἀλλ οὐχ ὡς ὁ υἱός 0 1 .
ἵνα γινώσκωσί σε τὸν μόνον ἀληθινὸν θεόν 0 .
πάντες γινώσκομεν , ἀλλ οὐχ ὡς ἐκεῖνος 0 1 ·
ἄλλως γὰρ ὁ καρπὸς γνωρίζει τῇ ῥίζαν , ἄλλως ἡ ῥίζα τὸν καρπὸν ἑρμηνεύει ·
ἄλλως οἱ τὸν καρπὸν τρυγῶντες μεταλαμβάνουσιν .
ἐνταῦθα δὲ τρανὴν καὶ ἀσύγχυτον δέδωκε τῆς γνώσεως τὴν ἰσότητα ·
καθὼς γινώσκει με ὁ πατήρ , γινώσκω τὸν πατέρα .
Εἰ ἔστι τι ἐν τῷ υἱῷ λανθάνον τὸν πατέρα , ἔστιν ἐν τῷ πατρὶ λανθάνον τὸν υἱόν .
Εἶτα οὐ δὲ ἐκείνην τὴν φωνὴν αἰδῇ , αἱρετικέ , δι ἣν ἀποστερεῖς τὸν υἱὸν τῆς γνώσεως ;
ἑτέρῳ λόγῳ τὸ πνεῦμα τὸ ἅγιον ὅπερ ἀρνῇ μεῖζον τοῦ υἱοῦ κατὰ τὴν σὴν γνῶσιν ἐργάζῃ .
λέγει γὰρ περὶ τοῦ ἁγίου πνεύματος ὁ Παῦλος ·
τὸ πνεῦμα τὸ ἅγιον τὰ πάντα ἐρευνᾷ καὶ τὰ βάθη τοῦ θεοῦ .
τὸ πνεῦμα τὸ ἅγιον οἶδε τὰ βάωη , οδε υἱὸς ἀγνοεῖ τὴν ἡμέραν ;
Εἰ τοίνυν φησὶν οἶδε , διὰ τί εἶπεν ·
Οὐκ οἶδα .
ἀπὸ μὲν τῆς τῶν λογισμῶν ἀκολουθίας καὶ τῆς τῶν γραφῶν μαρτυρίας ἀποδέδεικται , ὅτι πηγὴ τῆς γνώσεως καὶ τῆς σοφίας εστί .
τίνος δὲ ἕνεκεν ἃ ἔχει ἀρνεῖται καὶ τὴν γνῶσιν ἣν αὐτὸς πηγάζει , ταύτην λέγει αὐτὸς μὴ ἔχειν ;
Εἶπε γὰρ ὅτι οὐδεὶς οἶδε τὴν ημεραν .
δεῖ δέ , ἀδελφοί , τὸν σκοπὸν τοῦ σωτῆρος ἐρευνᾶν καὶ ἐρωτᾶν τί λέγει καὶ περὶ τίνος καὶ πρὸς τίνας καὶ πότε .
Οὐ γὰρ ἔστιν ἁπλῶς βασανίζειν ῥήματα καὶ ἐξετάζειν λεξίδια , ἀλλὰ ταύτης τῆς ἐννοίας καταστοχάζεσθαι τῆς δυνάμεως .
Οὐ πάντα γὰρ ὅσα ὁ σωτὴρ διαλέγεται , πρέποντα τῇ οἰκείᾳ ἀξίᾳ διαλέγεται , ἀλλὰ τὰ ἁρμόζοντα τῇ ἡμετέρᾳ ἀσθενείᾳ .
ἄλλως διαλέγεται πιστοῖς , ἄλλως διαλέγεται ἀπίστοις .
Οἶδα ταύτην τὴν ἔννοιαν προειρηκὼς ἐν ὑμῖν , ἀλλ οὐδὲν κωλύει ὁδεῦσαι διὰ τῆς αὐτῆς ἐννοίας καὶ δεῖξαι ἀληθεύουσαν τὴν ἀπόδειξιν τῶν πραγμάτων .
πρὸς Ἰουδαίους ἦν ὁ λόγος , Ἰουδαίους τοὺς τοσοῦτον ἀπέχοντας τοῦ ὕψους τῆς θεότητος , ὅσον ἀποσχοινίζεται γῆ οὐρανοῦ , Καθ  ὅσον ἀπέχει ὁ οὐρανὸς ἀπὸ τῆς γῆς , ἀπέχουσιν αἱ ὁδοὶ μου ἀπὸ τῶν ὁδῶν ὑμῶν καὶ αἱ βουλαὶ μου τῶν βουλῶν ὑμῶν .
διελέγετο τοίνυν ἀπίστοις .
καὶ ἐπειδὴ ἐνόμιζον αὐτὸν ἀντίθεόν τινα , ἀντιπολιτευόμενον τῇ θείᾳ γνώσει , καὶ ἐναντίον τῷ νόμῳ Μωϋσέως , πανταχοῦ τὸ ἴδιον ἀξίωμα κρύπτων , ἐπὶ τὴν τοῦ πατρὸς ἀξίαν ἀναφέρει τὸ πᾶν , ἵνα δείξῃ Ἰουδαίους οὐκ αὐτῷ ἀντιλέγοντας , ἀλλὰ τῷ πατρὶ μαχομένους .
ἀλλὰ πρὸς μὲν Ἰουδαίους πολλάκις ἁρ μόζει ταῖς οἰκείαις αὐτῶν προαιρέσεσι τὰς λέξεις προσφέρων , οὐχ ὅτι τοῖς ἡμετέροις ἤθεσι συμμεταβάλλεται ὁ θεῖος λόγος , ἀλλ ὅτι ὡς ἰατρὸς ἁρμόζοντα φάρμακα τοῖς τραύμασιν ἐπάγει , ἐν Ἰουδαίοις ἐξεταζόμενος τοῖς ἀπηρνημένοις αὐτοῦ οὐ μόνον τὴν θεότητα , ἀλλὰ καὶ τὴν ἀνθρωπότητα .
ἐννόησον γὰρ ὅσον ἀπεῖχον τοῦ φαντασθῆναι υἱὸν θεοῦ , ὅτι οὐ δὲ ἄνθρωπον καθεστηκότα τὸν κύριον ὑπελάμβανον .
ἔλεγον γὰρ δαίμονιον ἔχει καὶ δαιμονιῶντα ὑπελάμβανον τὸν υἱὸν τοῦ θεοῦ .
ἐπεὶ τοίνυν ἑώρα Ἰουδαίους ἀντιλέγοντας καὶ τοὺς ἑαυτοῦ μαθητὰς ὡς ἀνθρώπους πολυπραγμονοῦντας τὰ μέλλοντα 0 .
φίλον γὰρ ἀεὶ τοῖς ἀνθρώποις τοῖς μέλλουσιν ἐπιβαλεῖν καὶ τὰ μέλλοντα προειδέναι 0 .
ἀμέλει γοῦν καὶ ἐν τῇ κοινῇ ἀναστροφῇ , ἐάν τις ἃ μανθάνουσι πάντες μετὰ μίαν ἡμέραν , προλαβὼν μάθῃ πρὸ μιᾶς ἡμέρας , χαίρει ὡς μέγα τι εὑρηκὼς καὶ ὥσπερ ὁ πάντων τὴν γνῶσιν λαβών 0 .
φίλον οὖν τοῖς ἀνθρώποις τὰ μέλλοντα διερευνᾶν 0 .
Εἶδε τοίνυν τοῦτον τὸν πόθον ἐν τοῖς ἀποστόλοις ἀκμάζοντα ὁ σωτὴρ καὶ ζέοντα τὸν ἔρωτα περὶ τὴν γνῶσιν τῶν μελλόντων καὶ ἃ ἔχει ἀρνεῖται , ἵνα κολάσῃ τὴν ἄκαιρον ἐπιθυμίαν .
πότε ἀποκαθιστᾷς τὴν βασιλείαν τοῦ Ἰσραήλ ;
Εἶτα ἐπιστομίζων τὴν ἀνθρωπίνην προπέτειαν τὴν βουλομένην ἐπιβαλεῖν τοῖς μέλλουσι , καὶ τὰ τοῦ θεοῦ περιεργάζεσθαι λέγει ·
Οὐκ ἔστιν ὑμῶν γνῶναι χρόνους ἢ καιρούς .
ὑπερβαίνει τὴν ἀνθρωπίνην φύσιν τὸ μέτρον τῆς γνώσεως .
μὴ πολυπραγμόνει τὰ μέλλοντα πρὸ τῶν πραγμάτων , ἀλλ ἐκδέχου μόνον καὶ πίστευε τοῖς μέλλουσι ·
παρασκεύασον σεαυτὸν πρὸς τὴν τοῦ μέλλοντος δικαστοῦ παρουσίαν .
ἐκεῖ φρόντισον , οὐχ ἵνα μάθῃς πότε ἡ ἡμέρα , ἀλλ ἵνα μάθῃς ποταπή σοι ἀπαντήσῃ ἡμέρα 0 .
διὰ τοῦτο ὁ προφήτης τοὺς πολυπραγμονοῦντας περὶ ταύτης τῆς ἡμέρας καὶ λέγοντας 0 ·
πότε ἔρχεται ἡ κρίσις , πότε ἡ ἀνάστασις 0 ;
μεμφόμενος καὶ ἐπιστομίζων ἔλεγεν ·
Οὐαί , οἱ ζητοῦντες τὴν ἡμέραν κυρίου 0 .
ἵνα τί αὕτη ὑμῖν ἡ ἡμέρα τοῦ κυρίου 0 ;
διὰ τί σπουδάζετε ἰδεῖν τὴν ἡμέραν κυρίου ;
ἡ ἡμέρα κυρίου πικρὰ καὶ σκληρὰ τέτακται , δυνατὴ ἡμέρα ὀργῆς , ἡ ἡμέρα ἐκείνη , θλίψεως καὶ ἀνάγκης 0 .
τὸν φόβον παρέστησεν , ἵνα κολάσῃ τὴν προπέτειαν .
ἐπεὶ οὖν ἐπόθουν εἰδέναι τὰ μέλλοντα τὴν ἀνθρωπίνην τάξιν ὑπερβαίνοντα , ὁ σωτὴρ ἔλεγεν ·
Οὐκ ἔστιν ἡμῶν γνῶναι χρόνους ἢ καιρούς .
ἀλλ ἵνα μὴ νομισθῇ κατὰ φθόνον κωλύειν τὴν γνῶσιν , συμπεριλαμβάνει ἑαυτὸν τοῖς ἀγνοοῦσιν , ἵνα παραμυθήσεται τῶν ἀνθρώπων τὴν ἄγνοιαν .
Οὐκ οἴδασί φησιν οὔ τε οἱ ἄγγελοι .
τί φαντάζεσθε ὑπὲρ ἀγγέλους ;
Οὐδὲ ὁ υἱὸς οἶδε .
διὰ τί ὑπὲρ ἐμὲ φαντάζῃ ;
ὅταν ἀκούσῃς υἱόν , μέρισον τῇ διανοίᾳ τὸ πρᾶγμα .
Υἱὸς γὰρ λέγεται κατὰ κοινοῦ καὶ ἡ θεότης καὶ ἡ ἀνθρωπότης .
καὶ ἵνα μάθῃς ὅτι υἱὸν καλεῖ ἡ γραφὴ καὶ τὴν σάρκα τοῦ σωτῆρος καὶ τὴν οἰκονομίαν , λέγει ἀλλαχοῦ ·
καὶ τὸ αἷμα Ἰησοῦ τοῦ υἱοῦ αὐτοῦ καθαρίσει ἡμᾶς ἀπὸ πάσης ἁμαρτίας .
τὸ αἷμα οὐ θεότης , ἀλλὰ ἀνθρωπότης 0 .
Οὕτω καὶ τὴν ἀνθρωπότητα υἱὸν ὀνομάζει .
καὶ ὅταν εἴπωμεν 0 ·
ὁ υἱὸς τοῦ θεοῦ ἔπαθεν , ὁμολογοῦμεν τί τὸ παθητόν , τι τὸ ἀπαθές 0 .
ὅταν εἴπωμεν ὅτι ὁ υἱὸς τοῦ θεοῦ ὁ μονογενὴς ἐσταυρώθη , μερίζομεν τὸ ἀπαθὲς καὶ χωρίζομεν τὸ παθητόν .
καὶ γὰρ ἐφ ἡμῶν τῶν ἀνθρώπων πολιτεύεται ῥήματα , ἃ κατὰ πάσης μὲν τῆς ἀνθρωπίνης ὑποστάσεως εὑρίσκεται , μερίζεται δὲ τῇ ἐπινοίᾳ τοῦ λογισμοῦ .
ἐὰν εἴπωμεν ὅτι ὁ δεῖνα τέθνηκε , νοοῦμεν τί τὸ τεθνηκός , σῶμα , καὶ τί τὸ ἀθάνατον , ἡ ψυχή 0 .
καὶ οὐκ ἐπειδὴ κατὰ παντὸς τοῦ ὀνόματος ἡ τοῦ θανάτου προσηγορία φέρεται , τὸ πᾶν τοῦ ἀνθρώπου λέγομεν ἀπολέσθαι .
Οὐ γὰρ πάντως ἀνάγκη λέγειν Τὸ σῶμα τοῦδε ἀπέθανε 0 .
καὶ τὸ μὲν ὄνομα κοινὴν δέχεται τοῦ θανάτου τὴν προσηγορίαν ·
ὁ δὲ λογισμὸς τέμνει τὴν προσηγορίαν , τί τὸ ἀποθανόν , τί δὲ τὸ μὴ τεθνηκός 0 .
ἐπεὶ οὖν καὶ ὁ σωτὴρ κοινὴν ἀποφαίνεται φωνὴν τοῦ θανάτου κατὰ τῶν ἁγίων λέγων ·
παραστήσουσιν ὑμᾶς εἰς συνέδρια καὶ ἐπὶ ἡγεμόνας καὶ βασιλεῖς ἀχθήσεσθε ἕνεκεν ἐμοῦ καὶ ἀποκτενοῦσιν ὑμᾶς .
καὶ ἀπεφήνατο κοινῇ , διέτεμε δὲ αὐτὸς τῇ ἰδίᾳ διδασκαλίᾳ .
μὴ φοβηθῆτε γάρ φησιν ἀπὸ τῶν ἀποκτενόντων τὸ σῶμα , τὴν δὲ ψυχὴν μὴ δυναμένων ἀποκτεῖναι .
τοῦτο καὶ ἐν ἑτέρῳ ποιεῖ ὁ σωτήρ .
ὥσπερ γὰρ ἐνταῦθα τὴν γνῶσιν ἔχων τῶν ἁπάντων λέγει ·
Οὐδεὶς οἶδε τὴν ἡμέραν , οὐ δὲ ὁ υἱός 0 .
ἀντὶ τοῦ οὐ δὲ ἐγὼ τὸ φαινόμενον σχῆμα 0 .
οὐ γὰρ ὁ υἱὸς ἀγνοεῖ , ἐν ᾧ πάντες οἱ θησαυροὶ τῆς σοφίας καὶ τῆς γνώσεως ἀπόκρυφοι 0 .
Οὐκ ἀγνοεῖ ὁ γινώσκων τὸν πατέρα καθὼς γινώσκεται ὑπὸ τοῦ πατρός .
ἔχεις τοίνυν τὴν λύσιν , ὅτι τὸ ὄνομα τοῦ υἱοῦ λαμβάνεται καὶ εἰς τὸ τῆς θεότητος ἀξίωμα , καὶ εἰς τὸ τῆς οἰκονομίας σχῆμα .
ἀγνοεῖ τοίνυν κατὰ τὸ σχῆμα τῆς ἀνθρωπότητος , ὁ γινώσκων τὰ πάντα κατὰ τὴν δύναμιν τῆς θεότητος .
τοῦ αὐτοῦ ἐστι φωνὴ ἐὰν ἐγὼ μαρτυρῶ περὶ ἐμαυτοῦ , ἡ μαρτυρία μου οὐκ ἔστιν ἀληθής .
τοῦ αὐτοῦ ἐστι διδασκαλία κ ἂν ἐγὼ μαρτυρῶ περὶ ἐμαυτοῦ , ἡ μαρτυρία μου ἀληθής ἐστιν .
Εἰ ἀληθής , πῶς οὐκ ἀληθής 0 ;
μάχεται τὰ ῥήματα , ἀλλὰ συμφωνεῖ τὰ νοήματα .
ἀνέβη ὁ Ἰησοῦς εἰς τὸ ἱερὸν καὶ ἐδίδασκεν .
ἀνέβη εἰς τὸ ἱερὸν ὁ τοῦ ἱεροῦ δημιουργός , ὁ τῆς λατρείας δεσπότης .
ἐλάλει ἐν τῷ ἱερῷ , ἵνα πληρωθῇ Καὶ ἐξαίφνης ἥξει εἰς τὸν ἑαυτοῦ ναόν , ὁ κύριος , ὃν ὑμεῖς ζητεῖτε καὶ ὁ ἄγγελος τῆς διαθήκης , ὃν ὑμεῖς θέλετε .
καὶ κύριον αὐτὸν καλεῖ καὶ ἄγγελον .
ὢ τῶν θείων μυστηρίων 0 ·
ὢ τῆς ἐνδόξου καὶ προφητικῆς μυσταγωγίας 0 .
ἐξαίφνης ἥξει εἰς τὸν ἑαυτοῦ ναόν .
θεοῦ ναός .
καὶ λέγει αὐτοῦ εἶναι τὸν ναόν , ὡς μὴ νομίσαι ἑτέρου εἶναι τοῦ πατρὸς τὴν δεσποτείαν καὶ ἑτέρου εἶναι τοῦ υἱοῦ τὴν βασιλείαν .
τὸν ναὸν τοῦ πατρὸς , ὃν ἀνέθηκε Σολομὼν τῷ θεῷ , τοῦτον τὸν ναὸν τοῦ σωτῆρος καλεῖ ὁ προφήτης ·
ἐξαίφνης ἥξει εἰς τὸν ἑαυτοῦ ναόν ὁ κύριος .
ὅταν τοίνυν ναὸς τοῦ πατρὸς ᾖ , ναὸς τοῦ υἱοῦ ἐστιν ·
ὅταν ναὸς ᾖ τοῦ υἱοῦ , ναός ἐστι τοῦ πατρός .
διὰ τοῦτο καὶ αὐτὸς ὁ σωτήρ , ὅτε ἀπελαύνει τοὺς Ἰουδαίους τινὶ φραγγελλίῳ , ὁ κατεσκεύασεν ἀπὸ σχοινίων , λέγει ·
ἐκβάλετε ταῦτα ἐντεῦθεν καὶ μὴ ποιεῖτε τὸν οἶκον τοῦ πατρός μου οἶκον ἐμπορίου .
ὁ αὐτὸς πάλιν 0 ·
ἐκβάλετε ταῦτα ἐντεῦθεν .
ὁ γὰρ οἶκός μου οἶκος προσευχῆς κληθήσεται .
ὁ οἶκος τοῦ πατρός μου καὶ ὁ οἶκός μου 0 .
καὶ ἀλλαχοῦ ὁ εὐαγγελιστὴς λέγει ·
Εἰς τὰ ἴδια ἦλθε καὶ οἱ ἴδιοι αὐτὸν οὐκ ἐδέξαντο .
περὶ Ἰουδαίων λέγει .
ἰουδαῖοι γὰρ ἦσαν , ἐπειδὴ αὐτὸς αὐτοὺς διὰ νόμου ἐφώτισε καὶ διὰ προφητῶν ὠδήγησε .
καὶ ἦν παρὰ Ἰουδαίοις ἴδια τοῦ σωτῆρος .
ὅτε γὰρ ἐζήτει αὐτὸν ἡ μήτηρ περιιοῦσα καὶ ἔφησε ·
τέκνον , τί ἐποίησας ἡμῖν ;
περιερχόμεθα ζητοῦντές σε , ἀποκρίνεται ·
Οὐκ οἴδατε ὅτι ἐν τοῖς τοῦ πατρός μου δεῖ με εἶναι ;
ἀνέβη οὖν εἰς τὸ ἱερὸν καὶ ἐδίδασκε καὶ ἐπληροῦτο ἑτέρα προφητεία ·
Αὐτὸς ὁ λαλῶν , πάρειμι .
ἐδίδασκεν , οὐχ ὑβριζούσης τῆς διδασκαλίας τὴν ἀξίαν .
διδάσκαλος δὲ διὰ τὴν φιλανθρωπίαν 0 .
μή , ὅταν ἀκούσῃς ὅτι ἐδίδασκε , νομίσῃς αὐτὸν ἕνα τῶν διδασκάλων τῶν λοιπῶν εἶναι .
Εἰ δὲ τὸ ἐδίδασκε σὲ σκανδαλίζει , ἐὰν ἀκούσῃς λέγοντος ·
Εὐλογητὸς εἶ , κύριε , δίδαξόν με τὰ δικαιώματά σου , ἀγνοεῖς τὴν ἀξίαν καὶ οὐ θαυμάζεις τὴν διδασκαλίαν .
ἀνέβη ὁ Ἰησοῦς εἰς τὸ ἱερὸν .
Οὐδαμοῦ εὑρίσκεις καταβαίνοντα .
ἀνέβαινεν ἀπὸ Ἱεριχὼ εἰς Ἱεροσόλυμα ·
ἀνέβη εἰς τὸ ὄρος .
ὅπου γὰρ θεός , ἐκεῖ καὶ ἀνάβασις 0 1 .
μακάριος ἀνὴρ οὗ ἐστιν ἀντίληψις αὐτῷ παρὰ σοῦ , κύριε 0 ·
ὅπου ἀρετή , ἀνάβασις 0 1 ·
ὅπου κακία , κατάβασις 0 .
ῥῦσαί με ἀπὸ τῶν καταβαινόντων εἰς λάκκον .
ἐθαύμαζον οἱ Ἰουδαῖοι , πῶς οὗτος οἶδε γράμματα μὴ μεμαθηκώς .
καὶ τὸ οὗτος ὑπερηφανίας ῥῆμα , ἐξουθενήσεως ἐπάγγελμα , σχῆμα κακίας 0 .
πῶς οὗτος 0 ;
σὺ μὲν λέγεις ὑβρίζων , ὦ Ἰουδαῖε , πῶς οὗτος 0 ;
ἐγὼ δὲ λαμβάνω δοξάζων .
ἔστι γὰρ εἰπεῖν μετὰ ὕβρεως τὸ οὗτος καὶ ἔστιν εἰπεῖν μετὰ δόξης τὸ οὗτος .
λέγεις ὑβρίζων πῶς οὗτος οἶδεν ;
ἐγὼ δὲ λέγω μετὰ Μωϋσέως οὗτός μου θεὸς καὶ δοξάσω αὐτόν .
ἐλέγχει Ἰουδαίων τὴν ἀπιστίαν ·
στηλιτεύει τοῦ λαοῦ τὴν ἀπείθειαν ·
δείκνυσιν ἑαυτὸν πηγὴν σοφίας καὶ πηγὴν πάσης γνώσεως , καὶ λέγει ·
ἡ ἐμὴ διδαχὴ οὐκ ἔστιν ἐμή , ἀλλὰ τοῦ πέμψαντός με πατρός .
πανταχοῦ δεικνὺς ὅτι ὡμολογημένῳ θεῷ μάχονται οἱ τὸν ἀμφιβαλλόμενον μὴ δεξάμενοι 0 .
ἐπειδὴ πεπίστευτο παρ αὐτοῖς ὁ θεός , ἀμφ εβάλλετο δὲ παρ αὐτοῖς ὁ Ἰησοῦς , ἑαυτοῦ κρύπτει τὴν ἀξίαν , καὶ προφέρει τοῦ πατρὸς τὴν αὐθεντίαν , δεικνὺς ὅτι ὁ Χριστῷ μαχόμενος , θεῷ μάχεται .
ἀλλὰ νομίζεις εἰρωνείαν τὸ πρᾶγμα καὶ κατασκευὴν ῥημάτων καὶ οὐκ ἀπόδειξιν πραγμάτων 0 ;
ἐξ αὐτῶν δέχου τῶν πραγμάτων τὸν ἔλεγχον .
κατὰ τὸν λόγον σου , ὦ Ἰουδαῖε , τὸν ἐξουθενοῦντα Χριστὸν καὶ ἐκφαυλίζοντα τὰ τοῦ σωτῆρος πράγματα , οὗτος οὔ τε κατὰ θεόν ἐστιν , οὔ τε νόμῳ στοιχεῖ , ἀλλὰ μάχεται τῇ εὐσεβείᾳ κατὰ τὸν λόγον τῶν ἀσεβούντων .
σὺ δὲ καὶ ὑπερμαχεῖς τοῦ νόμου καὶ ὑπεραγωνίζῃ τοῦ θείου λόγου καὶ ἐκδικεῖς θεὸν κατὰ τὸν σὸν σκοπὸν καὶ νομίζεις εὐσεβεῖν , ἀποκρουόμενος μὲν τοῦ Χριστοῦ τὴν δόξαν , φυλάττων δὲ τοῦ νόμου τὴν βασιλείαν .
ἴδωμεν οὖν ἐκ τῶν πραγμάτων , πῶς ψηφίζεται θεὸς τῇ σῇ γνώμῃ καὶ τῇ ἡμετέρᾳ γνώμῃ .
κατὰ τὸν σὸν λόγον ὑπερασπίζεις θεοῦ καὶ μάχῃ ἀντιθέῳ τινὶ καὶ μὴ στοιχοῦντι τῷ νόμῳ , ἀλλὰ διαλύοντι τὰ τοῦ θεοῦ δόγματα .
ἴδωμεν πῶς προσέχει ὁ θεὸς τοῖς ἀντιποιουμένοις τοῦ νόμου καὶ τοῖς ἀκολουθοῦσι τῷ ἀντιβαίνοντι τῷ νόμῳ .
ἀπὸ τῶν πραγμάτων τῶν κοινῶν λέγω .
ἐάν τις πόλις ὑποδέξηται τύραννον , κινδυνεύει , κ ἂν μὴ κοινωνήσῃ τῇ γνώμῃ .
καὶ ἐπειδὴ ὅλως ἐδέξατο τὸν τύραννον , συναπολαύει τῶν κινδύνων .
ἐὰν δέ τις πόλις ἀποκλείσῃ τύραννον , θαυμάτων ἀξιοῦται καὶ καρποὺς δέχεται παρὰ βασιλέως , ὅτι ἐν καιρῷ κινδύνου ἔστησε τρόπαια , τὴν γνώμην ἀσφαλῆ , καὶ οὐ παρεδέξατο παρὰ τὸν βασιλέα ἕτερον τύραννον .
τοῦτο ἐποίησας , Ἰουδαῖε , κατὰ τὸν σὸν λόγον .
ἐλθόντα τὸν τύραννον κατὰ τὴν σὴν ἀσέβειαν , ἀντιπολιτευόμενον τῷ νόμῳ Μωϋσέως οὐκ ἐδέξω , ἀλλ ἀπεπέμψω , φυλάττων τῷ θεῷ τὴν βασιλείαν ἄτρωτον .
ἡ ἐκκλησία τοῦ σωτῆρος ἀνέῳξε πύλας κατὰ μὲν σὲ τυράννῳ , κατὰ ταύτην δὲ βασιλεῖ τῆς δόξης 0 .
ἴδωμεν πῶς ὁ ἀληθινὸς ἐψηφίσατο τοῖς μὴ δεξαμένοις τὸν βασιλέα .
μία πόλις αὐτὸν οὐκ ἐδέξατο καὶ εἰς ἔδαφος ἔστρωται , τὰ Ἱεροσόλυμα .
μία πόλις αὕτη τῷ βασιλεῖ τῆς δόξης ἀπέκλεισε θύρας καὶ μὴ δεξαμένη τύραννον ἔστρωται .
Αἱ ἐκκλησίαι τοῦ θεοῦ πανταχοῦ δεξάμεναι τὸ σωτήριον , ἀνθοῦσι καὶ ἀκμάζουσι καὶ εἰς τὴν ὑπερκόσμιον τιμὴν ἀνάγονται .
καὶ πάλιν ἀπὸ τοῦ ἐναντίου στόχαζε .
ἕως ζῇ τύραννος , ἐν εὐδοκιμήσει οἱ φίλοι οἱ τὸ πιστὸν τῆς γνώμης ἐν καιρῷ ἐνδειξάμενοι 0 ·
οἱ ἐχθροὶ αὐτοῦ ἐν κινδύνῳ 0 .
ἐπειδὰν δὲ ἀποθάνῃ ὁ τύραννος , οἱ φίλοι ἐν κινδύνῳ καὶ οἱ ἐχθροὶ ἐν παρρησίᾳ 0 1 .
ἴδωμεν τοίνυν μετὰ τὴν τοῦ σωτῆρος τελευτήν , μετὰ τὴν βάσιν τὴν ἐκ τοῦ αἰῶνος τούτου πρὸς τὸν πατέρα , μετὰ τὸν παρὰ σοὶ νομιζόμενον θάνατον , μετὰ τὴν παρ ἐμοὶ πιστευομένην ἀνάστασιν , ἴδωμεν τί μετὰ τὸ τέλος 0 .
Εἰ μὲν εὐδοκιμοῦσιν οἱ ἐχθροὶ τοῦ βασιλέως ἢ οἱ ἐχθροὶ τούτου τοῦ τυράννου , τύραννος ἀληθῶς 0 .
Εἰ δὲ οἱ μὲν ἐχθροὶ ἐν αἰσχύνῃ καὶ ἐξορισμῷ , οἱ δὲ φίλοι ἐν παρρησίᾳ καὶ δόξῃ , εἰ τοῖς λόγοις οὐ πείθη , τὰ πράγματα δυσωπήθητι 0 1 .
πῶς ὕψωσεν ὁ θεὸς τὴν Χριστοῦ βασιλείαν , πῶς καθεῖλε τοὺς παραιτησαμένους αὐτοῦ τὴν βασιλείαν .
ἠδύνατο αὐτοῖς ἀνελεῖν ὁ θεὸς ἀρνησαμένους τὸν υἱόν .
ἠδύνατο ἀποκτεῖναι τοὺς ἐχθροὺς τοῦ βασιλέως , τοὺς νομίσαντας τύραννον τὸν βασιλέα τῆς δόξης .
ἀλλ οὐκ ἀνεῖλεν αὐτούς , ἀλλ ἐσκόρπισεν .
Εἰ ἀνεῖλεν , ἐγίνετο αὐτοῖς ἀπολογία ·
εἰ συνεχώρησεν ἡμῖν μένειν ἐπὶ τῆς γῆς , ἐκ τῶν πραγμάτων ἐδυσωπούμεθα ἄν ·
εἰ εἴδομεν τὴν γῆν πιστεύσασαν , ἐπεστράφημεν ἂν καὶ ἡμεῖς μετὰ πάσης τῆς οἰκουμένης .
ἠδύναντο λέγειν οἱ ἐχθροί ·
ἐθεασάμεθα αὐτὸν μετὰ δώδεκα καὶ ὡς εὐτελοῦς αὐτοῦ κατεφρονήσαμεν .
Εἰ εἴδομεν αὐτὸν ὑπὸ βασιλέων προσκυνούμενον , ἀναντιρρήτως τῷ ζυγῷ τῆς εὐσεβείας προσεπίπτομεν .
διὰ τί προλαβὼν ἀνεῖλες ἡμῶν τὴν μετάνοιαν καὶ προέλαβες τῇ τιμωρίᾳ τὴν διόρθωσιν ;
διὰ τοῦτο , ἵνα μή τις εἴπῃ 0 ·
ἐσταυρωμένον μὲν οἴδαμεν , προσκυνούμενον δὲ οὐκ ἐθεασάμεθα , οὐκ ἀναιρεῖ αὐτούς , ἀλλὰ σκορπίζει .
μὴ ἀποκτείνῃς αὐτούς , μήποτε ἐπιλάθωνται τοῦ νόμου σου ·
διασκόρπισον αὐτοὺς ἐν τῇ δυνάμει σου .
βλέπε αὐτοὺς πρὸ τῶν θυρῶν τοῦ Χριστοῦ πωλοῦντας σουδάρια καὶ σημικίνθια .
πρὸς τὰς θύρας αὐτοὺς ἔστησεν , ἵνα μάρτυρες γένωνται τῶν προσκυνούντων .
βλέπε αὐτοὺς παρεστῶτας τοῖς πυλῶσι τῆς ἐκκλησίας , ὡς τοὺς ἀδελφοὺς τοῦ Ἰωσήφ 0 .
ἐννόησον ὅτι ὥσπερ οἱ ἀδελφοὶ τοῦ Ἰωσήφ , βλέποντες τοῦ ἀδελφοῦ τὴν ἀξίαν , οὐκ ἐτόλμων προσελθεῖν ὡς ἰδίῳ , ἀλλ ἐφοβοῦντο διὰ τὴν ἀξίαν 0 .
βλέπε αὐτοὺς τρέμοντας τὴν ἀξίαν τῆς ἐκκλησίας , ἣν παρὰ τοῦ θεοῦ ἐδέξατο , ἣν παρὰ τοῦ δεσπότου καὶ σωτῆρος τῶν ἁπάντων ἐδέξατο .